45 सीटर स्कूल बस पर 64 बच्चे, 11 बसें इंपाउंड
टीम ने शहर के टॉप तीन स्कूलों का दौरा किया, नहीं उतरे नियमों पर खरे
भास्करन्यूज | यमुनानगर
बच्चेस्कूलबसों में सेफ नहीं है। 90 प्रतिशत स्कूल बसें नियमों को ताक पर रखकर बच्चों को घर से स्कूल और स्कूल से घर लेकर पहुंच रही हैं। इतना ही नहीं सुविधाओं के नाम पर स्कूल संचालक बच्चों के पेरेंट्स से मोटी फीस वसूल रहे हैं, लेकिन फिर भी उन्हें सुविधाएं नहीं दी जा रही है। तो पीने का साफ पानी स्कूलों में बच्चों को मिल पा रहा है और ही स्वच्छ वातावरण। इसकी पोल शुक्रवार को राज्य बाल संरक्षण अधिकार आयोग की टीम की जांच में खुल भी गई।
टीम ने सुबह छह बजे से शाम चार बजे तक स्कूल बसों की चेकिंग की। एक दो बस को छोड़ सभी में नियमों को ताक पर रखकर बच्चों को लाया और ले जाया जा रहा था। कन्हैया चौक पर टीम ने एक प्राइवेट स्कूल की बस को रोककर चेक किया तो बस में 64 बच्चे और पांच टीचर बैठे थे। जबकि बस 40 से 45 सीटर ही थी। वहीं कई बसों में लेडी अटेंडेंट ही नहीं थे। टीम सदस्यों ने जब लेडी अटेंडेंट होने की वजह स्कूल संचालक स्टाफ से पूछी तो कुछ ने तो टीचर को ही बस लेडी अटेंडेंट बता दिया। उनकी एजुकेशन पूछी तो किसी ने एमएड बताई तो किसी ने बीएड।
नियम को ताक पर रखकर बस और स्कूल संचालक झूठ पर झूठ बोलते रहे और राज्य बाल संरक्षण आयोग (एससीपीसीआर) मेंबर परमजीत सिंह बडौला एक-एक झूठ को बेनकाब करते गए। इसके बाद बस चालक स्कूल संचालक से लेकर स्टाफ उनके सामने नतमस्तक दिखा। सुबह छह बजे से शाम चार बजे तक टीम ने 45 बसों के चालान और 11 को इंपाउंड किया था। इसमें शहर के एक नामी स्कूल की 11 बसें हैं। शहर में स्कूली बच्चों की सुरक्षा को लेकर पहली बार इस तरह की सख्त कार्रवाई हुई है।
बसेंरोकी तो मालिक पहुंचा स्कूल वाहन में बैठकर: दोपहरकरीब तीन बजे टीम कन्हैया चौक पर स्कूल बसों और वाहनों की चेकिंग कर रही थी। इस दौरान जगाधरी के एक प्राइवेट स्कूल की तीन बसें चेकिंग के लिए रोकी गई। बसों में क्षमता से ज्यादा बच्चे भरे थे और नियमों को तोड़ रही थी। चालान होता देख वाहन ड्राइवर मौजूद स्टाफ ने इसकी सूचना स्कूल संचालक को दी। स्कूल संचालक स्कूल के ही वाहन में बैठ वहां पर पहुंच गया। इस दौरान टीम ने देखा कि वह भी नियमों को तोड़ रहा था। वहीं इसी स्कूल की बस में एक और खुलासा हुआ। स्कूल संचालक किताबें और कापियां बेचने के नाम पर जमकर लूट रहे हैं। एक छात्रा को कापियों का 950 रुपए का बिल दिया हुआ था। परमजीत सिंह बडौला ने जब उसे चेक किया तो वह बिल तमिलनाडु का निकला। इसका जवाब बडौला ने स्कूल संचालक से पूछा तो वे कोई जवाब नहीं दे पाए।
येकमिश्नर के स्कूल की वैन है: कन्हैयाचौक पर ही टीम ने एक स्कूल वैन का चालान किया। इस वैन का चालान क्यों किया गया यह जानने के लिए स्कूल संचालिका मौके पर पहुंची। उन्होंने एक एचसीएस अधिकारी का कार्ड दिखाते हुए यह बोला कि कमिश्नर के स्कूल की गाड़ी का चालान आपने किया है। इस पर टीम ने बताया कि वैन नियम तोड़ रही थी, इसलिए चालान काटा गया है।
स्कूलों में मिली कमियों की रिपोर्ट हाईकोर्ट में होगी पेश
टीमकी जांच में सामने आया कि वाहनों की पासिंग स्कूल के नाम पर है और उसमें स्टाफ को बैठाया जा रहा है। बसों में लेडी अटेंडेंट नहीं है, जोकि होना जरूरी है। वाहनों पर हाई सिक्योरिटी नंबर प्लेट नहीं है। क्षमता से ज्यादा बच्चों को बैठाया जा रहा है। वाहनों खस्ता हाल हैं। कुछ वाहनों के कागजात ही नहीं है। फर्स्ट एड बाक्स नहीं है। बस रूट नहीं लिखा है। बहुत से बच्चे ऑटो, मैक्सी कैब कारों में ले जाए जा रहे हैं। एससीपीसीआर मेंबर परमजीत सिंह बडौला का कहना है कि जिस भी स्कूल में जो भी कमी मिली है वे उस आधार पर अपनी रिपोर्ट हाईकोर्ट में पेश करेंगे।
यमुनानगर | संतनिष्पक्ष सिंह स्कूल स्प्रिंग फील्ड पलिक स्कूल में कागजों की जांच करते एससीपीसीआर के सदस्य परमजीत सिंह बड़ौला।
सेंट थॉमस स्कूल : अंतमें टीम जगाधरी के सेंट थॉमस स्कूल में पहुंची। यहां पर टीम ने पाया कि स्कूल में एक्सपायरी दवाइयां रखी हुई थी। इसके साथ ही बाथरूम में गंदगी मिली। हैंडवॉश के लिए साबुन नहीं थी। लैब में मिट्टी जमी मिली। यहां पर स्कूल की बसें चेक की तो एक बस ऐसी मिली जिस पर स्कूल का नाम ही नहीं लिखा था। वहीं सुबह के समय उसका चालान भी किया जा चुका था। इन कमियों पर प्रिंसिपल चंदनालाल का कहना है कि समय रहते वे कमियों को दूर कराएंगे। एक्सपायरी दवाइयां बच्चों के लिए नहीं थी।
स्प्रिंग फिल्ड स्कूल : टीमदोपहर 12 बजे स्प्रिंग फिल्ड पब्लिक स्कूल में पहुंची। यहां पर टीम ने बसों में कई कमियां मिली। लेडी अटेंडेंट ड्रेस में नहीं थी। इसके साथ ही अटेंडेंट बस का रूट ही नहीं बता पाई। कर्मचारियों की पुलिस वेरिफिकेशन में भी कुछ कमियां मिली। स्कूल प्रिंसिपल और मैनेजमेंट को इन कमियों को सुधारने की बात कही। स्कूल मैनेजमेंट ने आश्वासन दिया कि जो भी कमियां हैं उन्हें दूर किया जाएगा।
संत निश्चल सिंह स्कूल: टीमसुबह साढ़े नौ बजे संत निश्चल सिंह स्कूल में पहुंची। यहां बसों की चेकिंग में कमियां मिली तो चालान किए। कैंटीन में बच्चों के लिए जंकफूड बनाए जा रहे थे। इस पर परमजीत सिंह बडौला ने फटकार लगाई। इसके बाद पीने के पानी की व्यवस्था को चेक किया। यहां पर भी कई कमियां मिली। इस दौरान टीम ने सेकेंड क्लास के बच्चों से भी बात की। इसमें बच्चों ने अपनी समस्याएं बताई। उधर, स्कूल प्रिंसिपल का कहना है कि जो भी कमियां मिली हैं, उन्हें दूर किया जाएगा।
ये रहे टीम में : डीईओआनंद चौधरी, आरटीए अस्सिटेंट सेक्रेटरी सुनील कुमार, सीडब्ल्यूसी चेयरपर्सन सतपाल कौर, सीडब्ल्यूसी सदस्य रूचि महाजन, बाल गोपाल, सुरेशपाल, बाल संरक्षण अधिकारी रीचा बुद्धिराजा, रंजन शर्मा, डिप्टी डीईओ सुरेशकुमार, ट्रैफिक इंचार्ज निर्मल सिंह, राजबीर सिंह, निपुन गर्ग सहित अन्य अधिकारी मौजूद रहे।
यमुनानगर | टीमद्वारा रोकी गई विश्व भारती स्कूल की बस में सवार विद्यार्थी स्टाफ।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva bho_Deva hin_Deva